Coronavirus India: দেশে দৈনিক করোনা আক্রান্তের সংখ্যা নামল এক লাখের নীচে

নয়াদিল্লি: করোনা মুক্তির (Coronavirus India) দিকে এগিয়ে চলেছে ভারত? পরিসংখ্যান তেমনই ইঙ্গিত দিচ্ছে৷ অনেকদিন পর ফের ভারতে করোনা আক্রান্তের সংখ্যা নামল এক লাখের নীচে৷ কমেছে দৈনিক মৃত্যু৷ সোমবার সকালে কেন্দ্রীয় স্বাস্থ্যমন্ত্রকের দেওয়া তথ্য বলছে, গত ২৪ ঘণ্টায় নতুন করে করোনায় আক্রান্ত (New Corona Cases) হয়েছেন ৮৩ হাজার ৮৭৬ জন৷ সব মিলিয়ে এ যাবৎ করোনায় আক্রান্ত হয়েছেন ৪ কোটি ২২ লক্ষ ৭২ হাজার ১৪ জন৷ ২৪ ঘণ্টায় করোনার বলি হয়েছেন ৮৯৫ জন৷

ফলে এ পর্যন্ত দেশে মোট মৃতের সংখ্যা বেড়ে হল ৫ লক্ষ ২ হাজার ৮৭৪ জন৷ কেন্দ্র জানিয়েছে, গতকালের তুলনায় সংক্রমণের হার কমেছে ৭.২৫ শতাংশ৷ ভারতে এই মুহূর্তে সক্রিয় রোগীর সংখ্যা ১১ লক্ষ ৮ হাজার ৯৩৮ জন৷ শেষ ২৪ ঘণ্টায় সুস্থ হয়েছেন ১ লক্ষ ৯৯ হাজার ৫৪ জন রোগী৷ এ পর্যন্ত করোনা সারিয়ে সুস্থ হয়েছেন ৪ কোটি ৬ লক্ষ ৬০ হাজার ২০২ জন৷ ভারতে এখন সুস্থতার হার ৯৬.১৯ শতাংশ৷

সার্বিকভাবে সব রাজ্যেই কমেছে সংক্রমণ৷ যে তিন রাজ্যের দৈনিক সংক্রমণ চিন্তা বাড়াচ্ছিল, সেই কেরল, মহারাষ্ট্র এবং কর্ণাটকে আক্রান্তের সংখ্যা অনেকটা কমতেই গোটা দেশের করোনা আক্রান্তের পরিসংখ্যানে এতটা পরিবর্তন দেখা গিয়েছে৷ মোট আক্রান্তের ৬৬.৯ শতাংশ সংক্রমণ কেবল ওই তিন রাজ্যে মিলিয়ে৷ দেশের নতুন আক্রান্তের ৩১.৮৭ শতাংশ কেবল কেরলেই৷ সেখানে গত ২৪ ঘণ্টায় করোনায় আক্রান্ত হয়েছেন ২৬ হাজার ৭২৯ জন৷ মহারাষ্ট্র এবং কর্ণাটকে করোনায় আক্রান্ত হয়েছেন যথাক্রমে ২৬ হাজার ৭২৯, ৯ হাজার ৬৬৬ এবং ৮ হাজার ৪২৫৷ এরপরই আছে তামিলনাড়ু (৬ হাজার ১২০) এবং মধ্যপ্রদেশ (৫ হাজার ১৭১)৷

আরও পড়ুন: Jyotiraditya Scindia: কলকাতায় দ্বিতীয় বিমানবন্দর চাই, কিন্তু সরকার এখনও জমিই দেয়নি: জ্যোতিরাদিত্য

গত ২৪ ঘণ্টায় ভারতে ১৪ লক্ষ ৭০ হাজার ৫৩ জনকে করোনা টিকার ডোজ দেওয়া হয়েছে৷ এ পর্যন্ত ১৬৯ কোটি ৬৩ লক্ষ ৮০ হাজার ৭৫৫ ডোজ দেওয়া হয়েছে৷